সয়ূজ টিএম-৩০

**সয়ূজ টিএম-৩০** (রুশ: &nbsp;Союз ТМ-30, Union TM-30) &nbsp;হল একটি সয়ূজ  মিশন, যা **মির [[ইও]]-২৮** নামেও পরিচিত। এটি &nbsp;মির&nbsp;মহাকাশ স্টেশনের ৩৯ তম ও চূড়ান্ত মানব মহাকাশ উড্ডয়ন। এই অভিযানের কর্মীরা মিরকর্প নামের একটি ব্যক্তিমালিকানাধীন প্রতিষ্ঠান হতে এসেছিল এবং মহাকাশ স্টেশনের মেরামত, পুনঃসক্রিয়করণ করেন।&nbsp;কর্মীরা স্টেশনটিকে পুনঃসরবরাহ করেছিল এবং ৩৬০ নিম্নবিন্দু (অপদূরবিন্দু) ও ৩৭৮ কিলোমিটারের উচ্চবিন্দু (অপদূরবিন্দু) (যথাক্রমে ২২৩ ও ২৩৫ মাইল) এর একটি কক্ষপথে উন্নত করেছিল। এই কক্ষপথ স্থানান্তর যা প্রোগ্রেস এম ১-১ এবং এম ১-২ মহাকাশযানের ইঞ্জিন ব্যবহার করে করা হয়েছিল তা&nbsp;নাসার&nbsp;অভিপ্রায় অনুযায়ী মির&nbsp;ও&nbsp;আন্তর্জাতিক মহাকাশ স্টেশন&nbsp;এর মধ্যে আন্তঃসংযোগ অসাধ্য করে তুলে। এটাই কোনো মহাকাশ স্টেশনে ব্যক্তিগতভাবে হওয়া&nbsp;প্রথম অভিযান।

জরাজীর্ণ মির&nbsp;মহাকাশ স্টেশনকে ব্যক্তিগতকরণ ও বিভিন্ন অংশ পুনঃপ্রতিস্থাপন করার জন্য এই অভিযানটি মিরকর্পের প্রচেষ্টার একটি অংশ ছিল, যেটা এটার অপারেশনাল জীবনের সমাপ্তিকাল কমিয়ে আনছিল। তখনকার ১৪ বছর বয়স্ক এই স্টেশনটি পুনোরূদ্ধার করার জন্য সয়ূজ টিএম-৩০ ছাড়াও মূলত আরো বাণিজ্যিক তহবিলে গঠিত অভিযান পরিকল্পনা করা হয়েছিল। কিন্তু অপর্যাপ্ত তহবিল ও বিনিয়োগ স্টেশনটিকে  শেষ পর্যন্ত ২০০১ সালের শুরুতে কক্ষপথ পরিবর্তন করায়।

## কর্মী

সয়ূজ টিএম-৩০ ছিল ফ্লাইট কমান্ডার জালোটিনের প্রথম উড্ডয়ন। তিনি ১৯৯০ সালে একজন মহাকাশচারী হন ও পরে ১৯৯২ সালে তার ২ বছরের সাধারণ প্রশিক্ষণ সমাপ্ত করেন। &nbsp;টিএম-৩০ হল ফ্লাইট ইঞ্জিনিয়ার কালেরির ৩য় উড্ডয়ন। তিনি ১৯৮৪ সালে একজন মহাকাশচারী হন ও পরে ১৯৮৬ সালে তার সাধারণ প্রশিক্ষণ সম্পূর্ণ করেন। এছাড়াও তিনি ১৯৯২ ও ১৯৯৬-৯৭ সালে মির মহাকাশ স্টেশন হওয়া যথাক্রমে সয়ূজ টিএম-১৪ ও টিএম-২৪ মিশনের&nbsp;ফ্লাইট ইঞ্জিনিয়ার ছিলেন।

### ব্যাকআপ কর্মী

যখন&nbsp;সয়ূজ টিএম-৩০ কক্ষপথে ছিল তখন মির মহাকাশ স্টেশনের পুনোরূদ্ধার প্রকল্প চালিয়ে রাখার জন্য ২য় একটি বাণিজ্যিক অভিযানের পরিকল্পনা করা হয়েছিল। যদিও অভিযানটি কখনো হয়নি ,তারপরেও&nbsp;টিএম-৩০এর জন্য ব্যাকআপ কর্মী হিসেবে&nbsp;মহাকাশচারী সালিযান শারিপব এবং পাভেল ভিনোগ্রাদবের নাম প্রকাশ করা হয়েছিল।

## নেপথ্য কথা
মিরকর্পের অভিপ্রায় ছিল, ১৪ বছরের পুরানো মির মহাকাশ স্টেশনটিকে বিভিন্ন অংশসমূহ পুনঃপ্রতিস্থাপন করে বাণিজ্যিকভাবে ব্যবহারের উপযোগী করার জন্য পরিচালিত একটি সিরিজের সয়ূজ টিএম-৩০ প্রথম অভিযান হিসাবে কাজ করবে। যদিও অভিযানটি প্রায় দুই মাসে শেষ হওয়ার কথা,&nbsp;কমান্ডার জালোটিন অভিযান শুরুর আগে বলেছিলেন যে যদি অতিরিক্ত তহবিল পাওয়া যায় তবে অভিযানটি আগস্ট পর্যন্ত বর্ধিত করা হবে। তখন অন্য কর্মীরা তাদের জায়গা দখল করবে । অন্য সম্ভাব্য অবস্থা , যা প্রকৃতপক্ষে ঘটেছিল, তা ছিল, অভিযানটির অনেক মাস আগেকার মত স্টেশনটিকে খালি রেখে চলে আসা। সয়ূজ টিএম-৩০ শেষ হওয়ার পরে মিরকর্পের রক্ষণাবেক্ষণের প্রচেষ্টা চালিয়ে রাখার জন্য আরেকটি বাণিজ্যিক অভিযানের পরিকল্পনা করা হয়েছিল।&nbsp;মহাকাশচারী সালিযান শারিপব এবং পাভেল ভিনোগ্রাদবকে এর জন্য নিযুক্ত করা হয়েছিল।

## মিশন হাইলাইট
সয়ূজ টিএম-৩০ ৪ই এপ্রিল ,২০০০ সালে ০৫:০১:২৯ ইউ টি সময়ে উড্ডয়ন শুরু করেছিল। ৬ই এপ্রিল ০৬:৩১:২৪&nbsp;ইউ টি সময়ে উদ্দীষ্ট গন্তব্যে ভিড়ানো হয়েছিল। যদিও&nbsp;সয়ূজ ডকিং সিস্টেম সাধারণত স্বয়ংক্রিয়রূপে করা হয়, স্টেশনের উদ্দ্যেশে শেষ  দিকের অল্প কিছু পদক্ষেপ হস্তচালনায় (মিটার ম্যানুয়াল মোড) পরিচালিত হয়েছিল।&nbsp;মহাকাশচারীরা যখন অভীষ্ট ভিড়ানোর জায়গা হতে সামান্য চ্যুতি লক্ষ্য করে তখন&nbsp;ম্যানুয়াল মোডে পরিবর্তনের নির্দেশ আসে। ভিড়ানোর দিনের ০৯:৩২ &nbsp;ইউটি সময়ে কর্মীরা সয়ূজ মহাকাশযান ও স্টেশনের মধ্যবর্তী প্রবেশদ্বারগুলো খোলার প্রস্তুতি নেয়।&nbsp;স্টেশনে প্রবেশের পর কর্মীরা মিরের ভিতরের বায়ুমণ্ডলকে সুস্থিত করে ও নিয়মমাফিক রক্ষণাবেক্ষণের কাজ শুরু করে।&nbsp;

২৫শে এপ্রিল বাইকোনোর মহাকাশযান উৎক্ষেপণকেন্দ্র&nbsp;থেকে যাত্রা করা&nbsp;একটি মনুষ্যবিহীন যান, প্রোগ্রেস এম ১-২, অভিযানের কর্মীদের জন্য সরবরাহ নিয়ে যায়। প্রোগ্রেস এম ১-২, ২৭শে এপ্রিলে ভিড়ায়। রসকসমস,&nbsp;প্রোগ্রেস এম ১-১ মহাকাশযানকে ,যা ফ্রেব্রুয়ারী থেকে&nbsp;ভিড়ানো ছিল, ব্যবহার করে স্টেশনটিকে একটি উচ্চতর কক্ষে উন্নত করেছিল। এটিকে প্রত্যাহার (আন-ডক) করা হয়েছিল ও নিউজিল্যান্ডের&nbsp;পূর্বে প্রশান্ত মহাসাগরের উপরে কক্ষপথটি স্থানান্তরিত করা হয়েছিল।

১২ই মে, ১০ঃ৪৪ থেকে ১৫:৩৬ ইউটিসি সময়ের মধ্যে অভিযানের একমাত্র এক্সট্রাভেহিকুলার একটিভিটি বা মহাকাশযানের বাইরে পদচারণা হয়েছিল। এই&nbsp;পদচারণার প্রাথমিক উদ্দেশ্য ছিল মিরের বহিরাংশের উপাদানগুলোর ক্ষয়গুলো মেরামত করা ও স্টেশনের বহিঃকাঠামোর পূর্ণদৃশ্য ধারণ যাতে পৃথিরীর বিশেষজ্ঞরা স্টেশনটির উপর মহাকাশের প্রভাব বিশ্লেষণ করতে পারে। নভোচারীরা কেভান্ট-১ মড্যুল(মহাকাশযানের অংশবিশেষ) -এর উপর ভুল কাজ করা সৌরকোষের বিন্যাস দেখতে পেয়েছিল। তারা  সৌরকোষের বিন্যাসটির চালনযন্ত্রের সাথে যুক্ত একটি পোড়া তার খুঁজে বের করেছিল, যা এর যথাযত ঘূর্ণন রোধ করছে।&nbsp;সৌরকোষের বিন্যাসটি পরবর্তীতে ক্ষতিগ্রস্ত হিসাবে গণ্য করা হয়।&nbsp;

২০০০ সাকের ১৫ জুন ২১:২৪ ইউটি সময়ে টিএম-৩০ মহাকাশযানটি স্টেশনটি থেকে বিচ্ছিন্ন করা হয়েছিল। ২৩:৫২&nbsp;ইউটি সময়ে কক্ষপথ পরিবর্তন হইয়েছিল এবং&nbsp;১৬ জুন ০০:৪৪ ইউটি সময়ে কাজাখস্তানের&nbsp;আরকাল্যাক এ &nbsp;অবতরণ সম্পন্ন হয়েছিল।

## যাবতীয় অর্জন
সয়ূজ টিএম-৩০ হল সর্বপ্রথম ব্যক্তিগত তহবিলে হওয়া মনুষ্যবাহী মহাকাশ অভিযান, কিন্তু প্রথম ব্যক্তিগত তহবিলে হওয়া মহাকাশযানের বাইরে পদচারণা এবং প্রথম ব্যক্তিগত তহবিলে হওয়া মহাকাশ স্টেশনে পুনঃসরবরাহ পাঠানোর অভিযান, প্রোগ্রেস এম ১ এর ব্যবহারকরণসহ &nbsp;আরো অনেক কিছুরও প্রথম অর্জন।&nbsp;সয়ূজ টিএম-৩০ মিরের কক্ষপথ স্থানান্তরণকে পিছিয়ে দিয়েছে যা কিনা মূলত ২০০০ সালের কোনো সময়ে হওয়ার কথা থাকলেও শেষ পর্যন্ত ২০০১ সালের মার্চে সম্পন্ন হয়েছে।

## তথ্যসূত্র

## বহিঃসংযোগ
* SellingPeace.com -এ মিরকর্পের অভিযান -Jeffrey Manber

বিষয়শ্রেণী:মহাকাশ অভিযান
বিষয়শ্রেণী:বাণিজ্যিক মহাকাশ উড্ডয়ন